ddrg/super_eurlex huggingface dataset:
(10)

Tyskland har fremlagt begrundelser til at tro, at produktet POR-ÇÖZ udgør en risiko for menneskers sikkerhed og sundhed. Tyskland berettede, at brugen af POR-ÇÖZ er årsagen til, at et barn er kommet til skade i Tyskland. I perioden 1999-2010 registrerede de tyske giftcentre endvidere 134 tilfælde af alvorlige sundhedsskader i forbindelse med husstandenes brug af kalk- og rustfjernere, der indeholder salpetersyre. I Belgien (den eneste anden medlemsstat, hvor man fandt produktet POR-ÇÖZ med tyrkisk etiket) har giftkontrolcentrene registreret tre tilfælde af alvorlige åndedrætsproblemer som følge af professionel brug af kalkfjernere, der indeholder 30 % salpetersyre. Efter en undersøgelse af de sundhedsrisici, der er forbundet med brugen af rengøringsmidler, der indeholder 20-30 % salpetersyre, anbefalede det tyske forbundsinstitut for risikovurdering den 28. september 2010, at rengøringsmidler, der indeholder mere end 20 % salpetersyre, ikke bør markedsføres for offentligheden som helhed (8).
DA Den Europæiske Unions Tidende L 132/5

RÅDETS AFGØRELSE

af 12. maj 2011

om indgåelse af aftalen mellem Den Europæiske Union og Den Socialistiske Republik Vietnams regering om visse aspekter af lufttrafik

(2011/285/EU)

RÅDET FOR DEN EUROPÆISKE UNION HAR —

under henvisning til traktaten Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a),

under henvisning til forslag fra Europa-Kommissionen,

under henvisning til godkendelse fra Europa-Parlamentet, og

ud fra følgende betragtninger:

(1) Rådet bemyndigede ved sin afgørelse af 5. juni 2003 Kommissionen til at indlede forhandlinger med tredjelande om en EU-aftale, som skal træde i stedet for visse bestemmelser i eksisterende bilaterale aftaler.

(2) På Unionens vegne har Kommissionen forhandlet en aftale med Den Socialistiske Republik Vietnams regering om visse aspekter af lufttrafik i overensstemmelse med de mekanismer og retningslinjer, der blev fastsat i bilaget til afgørelsen af 5. juni 2003.

(3) Aftalen blev undertegnet på Unionens vegne med forbehold af senere indgåelse.

(4) Aftalen bør i overensstemmelse hermed godkendes —

VEDTAGET DENNE AFGØRELSE:

Artikel 1

Aftalen mellem Den Europæiske Union og Den Socialistiske Republik Vietnams regering om visse aspekter af lufttrafik (1) godkendes herved på Unionens vegne.

Artikel 2

Formanden for Rådet bemyndiges til at udpege den eller de personer, der er beføjet til at foranstalte den notifikation, der er omhandlet i aftalens artikel 7, stk. 1.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 12. maj 2011. På Rådets vegne PINTÉR S. Formand

(1) EUT L 288 af 5.11.2010, s. 2.
(2)

Det er nødvendigt at fortsætte konsolideringen af de offentlige finanser for at stabilisere gældskvoten yderligere og sikre, at de offentlige finanser forbliver bæredygtige på lang sigt i en situation med en hastigt stigende ældrekvote. Rumænien er begyndt at opbygge en rentekurve, men det er stadig dyrt at finansiere budgetunderskuddet og refinansieringen af forfalden gæld, og Rumænien satser fortsat på gældsinstrumenter med korte løbetider. Skønt det er lykkedes at fastholde stabiliteten inden for banksektoren, vil stigningen i uproduktive aktiver måske blive ved med at lægge pres på systemet.
(7)

Artikel XII i overenskomsten om oprettelse af WTO indeholder en bestemmelse om, at tiltrædelsesvilkårene aftales mellem det tiltrædende medlem og WTO, og at WTO's ministerkonference godkender tiltrædelsesvilkårene på WTO's vegne. Artikel IV, stk. 2, i overenskomsten om oprettelse af WTO foreskriver, at ministerkonferencens hverv i perioderne mellem samlingerne skal varetages af Det Almindelige Råd.
(1)

Ved Kommissionens afgørelse 2003/796/EF (1) blev der oprettet en gruppe af europæiske tilsynsmyndigheder for elektricitet og gas til at lette samrådet, samordningen og samarbejdet mellem tilsynsmyndighederne i medlemsstaterne og mellem disse myndigheder og Kommissionen med henblik på at styrke det indre marked og sikre en ensartet anvendelse i alle medlemsstater af Europa-Parlamentets og Rådets direktiv 2003/54/EF af 26. juni 2003 om fælles regler for det indre marked for elektricitet (2), Europa-Parlamentets og Rådets direktiv 2003/55/EF af 26. juni 2003 om fælles regler for det indre marked for naturgas (3) og Europa-Parlamentets og Rådets forordning (EF) nr. 1228/2003 af 26. juni 2003 om betingelserne for netadgang i forbindelse med grænseoverskridende elektricitetsudveksling (4).
(5)

To medlemmer af VKSM, et medlem af VKF og et af VKNNIS har trukket sig tilbage, mens to medlemmer af VKF ikke har opfyldt kriterierne for deltagelse, hvorfor deres medlemskab bør ophæves. Det er nødvendigt at erstatte alle disse medlemmer for at sikre, at de respektive komitéer råder over de fornødne former for ekspertise.
(8)

EU-erhvervsgrenen fremførte, at den er uenig i godtagelsen af et tilsagn, særlig den fastsatte minimumsimportpris. Den gjorde gældende, at priserne på zeolit A i pulverform afhænger af råvareomkostningerne, især kaustisk soda, og energi, og at markedspriserne forventes at stige. I den forbindelse skal det bemærkes, at tilgængelige oplysninger om udviklingen inden for produktionsomkostningerne (som omfatter omkostninger til råvarer og energi) bekræfter, at udviklingen har været lineær. De oplysninger, som er indsamlet under undersøgelsen, viser, at priserne på de væsentligste råvarer ikke ændrede sig drastisk med undtagelse af kaustisk soda i midten af 2009, men tendensen blev ændret i slutningen af 2009, og priserne vendte tilbage til det gennemsnitsniveau, som de havde haft i lang tid. Desuden er energi ikke en råvare og kan ikke knyttes til en minimumspris. EU-erhvervsgrenen drøftede, hvorvidt den bosniske eksporterende producent og dennes forretningsmæssigt forbundne virksomhed i Unionen kunne anses for troværdig i betragtning af deres finansielle situation. Ikke desto mindre var der ikke nogen konkrete og verificerbare oplysninger, der kunne dokumentere denne påstand. Der blev også sat spørgsmålstegn ved de ovennævnte parters troværdighed, da det blev fremført, at de ved importen af den pågældende vare havde anvendt forskellige KN-koder. I den forbindelse skal det bemærkes, at den pågældende vare i øjeblikket tariferes under KN-kode ex 2842 10 00, og at toldangivelsen ikke udføres af de virksomheder, som afgiver tilsagn. Det blev også gjort gældende, at den bosniske eksporterende producent kan sælge andre varer i Unionen og dermed øge faren for krydskompensation, og at den forretningsmæssigt forbundne virksomhed i Unionen kan yde kompensation til sine EU-kunder, når varen sælges under minimumsimportprisen. I den forbindelse bemærkes det, at Kommissionen ikke har fastslået, at der findes en indbygget fare for krydskompensation, især da markedet og kunderne i forbindelse med zeolit A i pulverform er veldefineret. Faktisk køber de kunder, som køber zeolit A i pulverform, ikke andre varer fremstillet af Alumina d.o.o. Zvornik, da de er aktive på helt andre markeder end de markeder, hvor kunderne køber de andre varer. I den henseende understreges det, at alle parter, der er underlagt dette tilsagn, vil blive nøje overvåget. EU-erhvervsgrenen fremførte ligeledes, at tilsagnet ikke var blevet afgivet inden for den tidsperiode, der er anført i grundforordningen. Hertil bemærkes det, at tilsagnet faktisk blev afgivet inden for den i grundforordningens artikel 8, stk. 2, fastsatte tidsfrist. EU-erhvervsgrenen indgav en række yderligere bemærkninger om beregningsmetoden i forbindelse med minimumsprisen og om overvågningen af et sådant tilsagn, som imidlertid ikke blev anset for relevante eller berettigede, da Kommissionen har sørget for, at den foreslåede minimumspris er i overensstemmelse med den administrative praksis, som er blevet fulgt i forbindelse med pristilsagn.
(8)

Medlemsstaten kan i henhold til artikel 33, stk. 7, i forordning (EF) nr. 1290/2005 beslutte at indstille inddrivelsesproceduren, efter at programmet for udvikling af landdistrikterne er afsluttet. En sådan beslutning kan kun træffes, hvis de allerede påbeløbne og de yderligere forventede udgifter til inddrivelse tilsammen vil være større end det beløb, der skal inddrives, eller hvis inddrivelsen ikke er mulig på grund af, at debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for den første administrative eller retslige konstatering eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. I den sammenfattende oversigt, der omhandles i artikel 33, stk. 4, i forordning (EF) nr. 1290/2005, angives de beløb, for hvilke medlemsstaten har besluttet ikke at fortsætte inddrivelsesprocedurerne, samt begrundelsen for beslutningen herom. Disse beløb afholdes ikke af de pågældende medlemsstater, og byrden påhviler derfor EU-budgettet. Denne afgørelse foregriber ikke fremtidige overensstemmelsesafgørelser efter artikel 33, stk. 5, i nævnte forordning.
(10)

Medlemsstaterne kan i henhold til artikel 32, stk. 6, i forordning (EF) nr. 1290/2005 beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen vil være større end det beløb, der skal inddrives, eller hvis inddrivelse ikke er mulig på grund af, at debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis denne beslutning er truffet inden for en frist på fire år efter datoen for den første administrative eller retslige konstatering eller på otte år, hvis inddrivelsen er genstand for søgsmål ved de nationale domstole, bør de finansielle konsekvenser af den manglende inddrivelse bæres af EU-budgettet med 100 %. I den sammenfattende oversigt, der er omhandlet i artikel 32, stk. 3, i forordning (EF) nr. 1290/2005, angives de beløb, for hvilke medlemsstaten har besluttet ikke at fortsætte inddrivelsesprocedurerne, samt begrundelsen for beslutningen herom. Disse beløb betales ikke af de pågældende medlemsstater, men derimod af EU-budgettet. Denne afgørelse foregriber ikke fremtidige overensstemmelsesafgørelser efter artikel 32, stk. 8, i nævnte forordning.
(2)

Kommissionen har, efter at de franske myndigheder har anmodet herom, undersøgt de maritime uddannelses-, undervisnings- og attesteringsordninger i Tunesien for at kunne fastslå, om dette land opfylder kravene i STCW-konventionen, og om der er truffet passende forholdsregler til at forebygge svig omkring beviser. Vurderingen blev foretaget på grundlag af det informationskontrolbesøg, som eksperter fra Det Europæiske Agentur for Søfartssikkerhed aflagde i april 2007.
(6)

Der blev i forbindelse med evalueringen af dette aktivstof afdækket visse potentielle problemer. Det var navnlig ikke muligt at gennemføre en pålidelig vurdering af risikoen for forbrugerne og beslutte, hvorledes en restkoncentration for propisochlor og dets metabolitter skal defineres, fordi der mangler data om den toksikologiske relevans af flere metabolitter (M2 (7), M7 (8), M12 (9), M14 (10), M17 (11), M20 (12), M22 (13) og M35 (14). Endvidere kan skadelige virkninger for grundvandet ikke udelukkes for så vidt angår en række metabolitter (M1 (15), M2, M5 (16), M7 og M9 (17) af ukendt toksikologisk og økotoksikologisk relevans, af hvilke indholdet oversteg den højeste tilladte koncentration på 0,1 μg/l, der er fastsat ved Rådets direktiv 98/83/EF af 3. november 1998 om kvaliteten af drikkevand (18), i flere opstillede scenarier for udvaskningen til grundvandet. Endelig forelå der ikke tilstrækkeligt med oplysninger til at kunne drage konklusioner om jords, sedimenters og grundvands eksponering for den vigtige jordmetabolit M9 og afslutte vurderingen af risikoen for vandorganismer.
DA Den Europæiske Unions Tidende L 110/12

RÅDETS AFGØRELSE

af 11. april 2011

om undertegnelse på Den Europæiske Unions vegne af aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union

(2011/255/EU)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,

under henvisning til forslag fra Europa-Kommissionen, og

ud fra følgende betragtninger:

(1) Den 29. januar 2007 bemyndigede Rådet Kommissionen til at indlede forhandlinger med visse andre medlemmer af Verdenshandelsorganisationen (WTO) i henhold til artikel XXIV, stk. 6, i den almindelige overenskomst om told og handel (GATT) 1994 i tilslutning til Republikken Bulgariens og Rumæniens tiltrædelse af Den Europæiske Union.

(2) Kommissionen har ført forhandlinger inden for rammerne de af Rådet vedtagne forhandlingsdirektiver.

(3) Disse forhandlinger er afsluttet, og aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (»aftalen«) blev paraferet den 7. september 2010.

(4) Aftalen bør undertegnes —

VEDTAGET DENNE AFGØRELSE:

Artikel 1

Undertegnelsen af aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (»aftalen«) godkendes herved på Unionens vegne med forbehold af indgåelse af aftalen (1).

Artikel 2

Formanden for Rådet bemyndiges herved til at udpege den eller de personer, som på Unionens vegne er beføjet til at undertegne aftalen.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 11. april 2011. På Rådets vegne PINTÉR S. Formand

(1) Teksten til aftalen offentliggøres sammen med afgørelsen om dens indgåelse.
(9)

Der var navnlig følgende problematiske forhold. Det var ikke påvist, at specifikationen af det tekniske materiale som kommercielt fremstillet er ækvivalent med specifikationerne af de testmaterialer, der er anvendt i toksicitets- og økotoksicitetsundersøgelserne. De tilgængelige data var ikke tilstrækkelige til, at der kunne drages en konklusion om den toksikologiske relevans af to urenheder, der findes i det tekniske materiale, og som af fortrolighedshensyn betegnes urenhed 3 og 4. Der blev påvist skadelige virkninger for menneskers sundhed. Bl.a. blev det konstateret, at arbejdstagernes eksponering oversteg 100 % af den acceptable eksponering af brugerne (AOEL). Vurderingen af risikoen for forbrugerne kunne ikke færdiggøres på grund af ukendte mængder restkoncentrationer i efterfølgende afgrøder. Oplysningerne om risiciene for vandorganismer som følge af uidentificerede nedbrydningsprodukter fra fotolyse i vand og for makroorganismer i jorden, der ikke er målarter, var ikke fyldestgørende.
(7)

Ansøgeren har fremlagt yderligere oplysninger, bl.a. nye beregninger til brug ved vurderingen af eksponeringsrisikoen for brugere og arbejdstagere. For at nedsætte risikoen for miljøet har ansøgeren desuden begrænset sin støtte til kun at omfatte anvendelsesformål i forbindelse med højteknologiske produktionssystemer i drivhuse med forvaltningssystemer for vanding/overskudsvand, der sikrer, at der ikke udledes forurenet vand i miljøet.
(4)

Den 10. november 2010 vedtog EFSA efter anmodning fra Kommissionen en udtalelse (2) vedrørende sikkerheden ved chrompicolinat som en kilde til chrom, når stoffet i ernæringsmæssigt øjemed anvendes i fødevarer bestemt til den brede befolkning og i fødevarer til særlig ernæring. EFSA konkluderede i sin udtalelse, at chrompicolinat ikke giver anledning til sikkerhedsmæssige betænkeligheder, forudsat at den samlede mængde chrom ikke overstiger den af Verdenssundhedsorganisationen fastsatte grænseværdi på 250 μg pr. dag for supplerende indtag af chrom, som ikke bør overskrides.
(4)

I afgørelse 2010/406/EU af 12. juli 2010 om anvendelse af midler frigjort fra projekter under 9. Europæiske Udviklingsfond (EUF) og tidligere EUF'er for at afhjælpe behovene hos de mest sårbare befolkningsgrupper i Sudan (4) besluttede Rådet i første omgang at bevilge 150 mio. EUR til afhjælpning af behovene hos »de mest sårbare befolkningsgrupper i Sudan«. Af dette beløb er 85 mio. EUR allerede blevet øremærket til det sydlige Sudan. Et sådant beløb vurderes dog at være utilstrækkeligt til at afdække de kolossale behov for stats- og kapacitetsopbygning og behovene for udvikling hos størstedelen af den sydsudanesiske befolkning.
(2)

Europa 2020-strategien, som Kommissionen har fremlagt, sætter Unionen i stand til at vende økonomien mod intelligent, bæredygtig og inklusiv vækst, ledsaget af høje beskæftigelses- og produktivitetsniveauer og et højt niveau af social samhørighed. Rådet vedtog den 13. juli 2010 sin henstilling om overordnede retningslinjer for medlemsstaternes og Unionens økonomiske politikker (3). Rådet vedtog desuden den 21. oktober 2010 sin afgørelse om retningslinjer for medlemsstaternes beskæftigelsespolitikker (4) (i det følgende benævnt »beskæftigelsesretningslinjerne«). Dette sæt retningslinjer udgør sammen de integrerede retningslinjer gennemførelsen af Europa 2020-strategien. Fem overordnede mål, der er nævnt i de relevante retningslinjer, udgør de fælles målsætninger, der skal være retningsgivende for medlemsstaternes indsats under hensyn til deres relative udgangssituationer og nationale forhold, og også skal være retningsgivende for Unionens indsats. Den europæiske beskæftigelsesstrategi spiller en vigtig rolle i gennemførelsen af beskæftigelses- og arbejdsmarkedsmålsætningerne i Europa 2020-strategien.
(1)

I henhold til artikel 11 i Europa-Parlamentets og Rådets beslutning nr. 574/2007/EF af 23. maj 2007 om oprettelse af Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (1) skal de tredjelande, der er associeret i gennemførelsen, anvendelsen og udviklingen af Schengenreglerne, deltage i fonden i henhold til beslutningens bestemmelser, og der skal indgås aftaler, som præciserer de yderligere regler, der er nødvendige for denne deltagelse, herunder bestemmelser, som sikrer, at Fællesskabets finansielle interesser beskyttes, og som bemyndiger Revisionsretten til at foretage kontrol.
(13)

Disse parter blev fritaget for den udvidede antidumpingtold på dele til cykler. Kommissionen blev underrettet om, at en af disse parter allerede var blevet afviklet, og at en anden part var under afvikling. Kommissionens oplysninger har vist, at en anden virksomhed afsluttede sine samleprocesser og videresolgte de importerede dele til en part, der ikke var fritaget for antidumpingtold. Selv om denne import falder uden for fritagelsesordningens anvendelsesområde, fortsatte virksomheden med at angive importen under denne ordning. Eftersom virksomheden ikke har sin egen samleproces, opfylder den ikke forpligtelserne i henhold til fritagelsesforordningens artikel 8 og sikrer således ikke, at virksomhedens samleproces forbliver uden for rammerne af artikel 13, stk. 2, i forordning (EF) nr. 1225/2009, og der findes ingen entydige fortegnelser over, hvordan de modtagne leverancer er blevet anvendt. Derfor tilbagekaldes fritagelsen i henhold til fritagelsesforordningens artikel 10.
3.

Svinekroppens indhold af magert kød beregnes efter følgende formel: LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS, hvor de 16 objektive CSB-målinger, der er foretaget ved flækningslinjen, svarer til: LMP = beregnet indhold af magert kød i svinekroppen i procent S = spæklagstykkelse, mindste spæklagstykkelse over M. gluteus medius (mm) F = muskeltykkelse, mindste muskeltykkelse mellem forreste yderpunkt af M. gluteus medius og den dorsale del af rygmarvskanalen (mm) ML = længden af M. gluteus medius (mm) MS = gennemsnitlig bacontykkelse under M. gluteus medius (mm) MF = gennemsnitlig tykkelse af magert kød under M. gluteus medius (mm) WL = gennemsnitlig længde af ryghvirvler inklusive spinalskiver (mm) Wa,b,c,dS = gennemsnitlig bacontykkelse under den først målte ryghvirvel (a) og de tre øvrige ryghvirvler (b, c, d) (mm) Wa,b,c,dF = gennemsnitlig tykkelse af magert kød under den først målte ryghvirvel (a) og de tre øvrige ryghvirvler (b, c, d) (mm) ES = gennemsnitlig ydre bacontykkelse over de fire målte ryghvirvler (mm) IS = gennemsnitlig indre bacontykkelse over de fire målte ryghvirvler (mm).
(6)

Det er en forudsætning for udbetaling af EU-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister. Kommissionens bemærkninger og metode til beregning af de støtteberettigede udgifter samt Kommissionens endelige konklusion blev meddelt Italien ved e-mail af 14. februar 2011. Et beløb på 552 110,80 EUR vurderes til ikke at være støtteberettiget, jf. reglerne om støtteberettigelse i forordning (EF) nr. 349/2005. Italien gav udtryk for sin enighed i e-mail af 16. marts 2011.
(2)

Ved brev af 14. februar 2006 indgav Spanien en anmodning om anerkendelse af Ecuador. Kommissionen har, efter at Spanien har anmodet herom, undersøgt uddannelses- og bevisudstedelsessystemerne i Ecuador for at kunne fastslå, om landet opfylder kravene i STCW-konventionen, og om der er truffet passende foranstaltninger til forebyggelse af svig med beviser. Vurderingen blev foretaget på grundlag af resultaterne af det kontrolbesøg, som eksperter fra Det Europæiske Agentur for Søfartssikkerhed aflagde i juli 2007. Under kontrolbesøget blev der påvist visse mangler i uddannelses- og bevisudstedelsessystemerne.
(6)

HKG's nuværende mål er at gennemføre et program for nedlukning af atomkraftanlægget indtil indeslutningsfasen og herefter at gennemføre et program for overvågning af de indesluttede nukleare anlæg.
(10)

Der skelnes mellem tre metoder til at måle fordelingen af markedsandele blandt aktive aktører inden for efterforskning, og der anvendes tre variabler, nemlig kapitaludgifter, påviste reserver og forventet produktion. Anvendelsen af kapitaludgifterne er dog fundet uhensigtsmæssig til at måle markedsandelen blandt aktører, der er aktive inden for efterforskning, bl.a. på grund af de meget varierende investeringsomkostninger i forskellige geografiske områder. Således er der behov for større investeringer for at udføre olie- og gasefterforskning i Nordsøen end i f.eks. Mellemøsten.
(4)

Fra den 1. september 1989 var målet med HKG at gennemføre et program for nedlukning af anlægget indtil indeslutningsfasen og derefter at gennemføre et program for overvågning af de indesluttede nukleare anlæg.
(1)

I henhold til afgørelse 2010/330/FUSP bemyndiges Den Udenrigs- og Sikkerhedspolitiske Komité til i overensstemmelse med artikel 38 i traktaten om Den Europæiske Union at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions integrerede retsstatsmission for Irak, EUJUST LEX-IRAQ (i det følgende benævnt »EUJUST LEX-IRAQ«), herunder især at træffe afgørelse om udnævnelse af en missionschef.
(3)

Republikken Chile meddelte, at man var interesseret i at medtage toskallede bløddyr som delsektor af fiskevarer i tillæg V.A. som en prioriteret sektor for at kunne indlede en ækvivalensvurdering af de foranstaltninger, der anvendes på dem.